rlitschk/wikidir huggingface dataset:
De Grundschool Ooldklooster is en Grundschool in Ooldklooster in’n Landkreis Stood. Dreger is de Stadt Buxthu. De School liggt 200 Meter af von de Eest twüschen de Straten An’t Eekholt, Schoolstraat un Hauptstraat un hett de Adress An’t Eekholt 2. De School harr in’t Schooljohr 2013/2014 üm un bi 450 Schölers un 25 Schoolmeesters. Dormit weer se de gröttste Grundschool in Buxthu un de föfftgröttste Grundschool in Neddersassen. De Schölers von de School kaamt ut de Öörd Ooldklooster, Imbeek, Öbergünn, Ketzendörp, Eindörp, Heimbrook, Pippens un Doans. Den Schoolbusverkehr övernimmt de KVG Stood. Na de Grundschool wesselt de Kinner je na Wahnoort na de Hauptscholen Noord un Süüd, de Realscholen Noord un Süüd, de Integreerte Gesamtschool Buxthu oder na de Gymnasiums Halepaghen-School un Gymnasium Süüd. De School is 1890 as Volksschool grünnt worrn. In de Johren 1970 is ut de Volksschool en Grundschool worrn. En Schoolvereen is an’n 11. Februar 1975 grünnt worrn. De Schoolvereen haalt ünner annern Geld för Lehrmiddels in, bedrifft den Middagsdisch un organiseert de Betreuung namiddags. Anners as an annere Scholen warrt de Betreuungskräft för de Tied namiddags von’n Schoolvereen instellt un nich von’n Schooldreger. 1985 hett dat an de School de eerste Integratschoonsklass geven, in de
De Grundschool Doornbusch is en Grundschool in dat Dörp Doornbusch in’n Landkreis Stood. Dreger is de Gemeen Drochters. De School liggt an de Doornbuscher Straat 33 (Landsstraat 111). De School hett 108 Schölers in söven Klassen, acht Schoolmeesters un twee pädagoosche Mitarbeiders (Stand Schooljohr 2015/2016). Dor gaht de Schölers ut de Öörd Doornbusch, Hüll, Kruutsand, Theisbrüggermoor, Buschhörn, Nindörp un en Deel von Aschhoorn hen. Nadem se mit de Grundschool trech sünd, gaht de Schölers denn op Gesamtschool na de Elvmaschen-School in Drochters oder op Gymnasium na de Vincent-Lübeck-School in Stood. 2001 is de School verlässliche Grundschool worrn. In dat Johr 2000 is de School för 1,6 Milljonen Mark ümboot worrn un hett twee ne’e Klassenrüüm un twee Fackrüüm kregen. De Ingang is so ümboot worrn, dat he ok as Pausenhall un as Aula bruukt warrn kann. 2006: Anja-Kristin Sabatier (kommissarsch) –2014: Ines Grotheer opstunns: Anne Kathrin Neubert Schoolbezirke in de Gemeen Drochters Drochtersen baut aus - Neue Klassenräume in Dornbusch: Fünf Millionen für die Schulen, Hamburger Abendlbatt an’n 19. Februar 2000 Websteed von de School (hoochdüütsch) Koordinaten:53° 44′ N, 9° 21′ O
De Grundschool Drochters is en Grundschool in’n Oort Drochters in’n Landkreis Stood. Dreger is de Gemeen Drochters. De School liggt an’n Schoolstieg 7. De School hett 201 Schölers in teihn Klassen, ölven Schoolmeesters un twee pädagoosche Mitarbeiders (Stand Schooljohr 2015/2016). Dor gaht de Schölers ut de Öörd Drochters, Theisbrügg un Gauensiek hen. Nadem se mit de Grundschool trech sünd, gaht de Schölers denn op Gesamtschool na de Elvmaschen-School in Drochters oder op Gymnasium na de Vincent-Lübeck-School in Stood. De School is 1976 as Orientierungsstufe boot worrn. As de Orientierungsstufe later in de kooperative Gesamtschool opgahn is, is de Grundschool in dat Gebüüd intagen. In dat Johr 2000 is de School för 1,8 Milljonen Mark ümboot worrn un hett en neet Dack kregen. Mit dat Schooljohr 2002/2003 is de School en verlässliche Grundschool worrn. opstunns: Kerstin Völckers Schoolbezirke in de Gemeen Drochters Drochtersen baut aus - Neue Klassenräume in Dornbusch: Fünf Millionen für die Schulen, Hamburger Abendlbatt an’n 19. Februar 2000 Websteed von de School (hoochdüütsch) Koordinaten:53° 42′ N, 9° 23′ O
Dit Woort hett noch annere Bedüden: kiek dorför ünner Weth (Mehrdüdig Begreep). Weth (hoochdüütsch Wethe) is en Dörp in de Gemeen Drochters in’n Landkreis Stood, Neddersassen. Weth liggt in de Masch von de Elv in dat Land Keden. De Elv liggt annerthalv Kilometer in’n Noordoosten. Dicht bi den Oort langs löppt aver de Barnkroger Süderelv. De Naveröörd sünd Aßlersand in’n Noorden, Barnkroog in’n Oosten, Abbenfleet, Kreuel un Bossel in’n Süüdoosten, Fleet un Depenbeek in’n Süden, Aßlermoor un Ritschermoor in’n Süüdwesten un Aßel un Ritsch in’n Noordwesten. Weth weer fröher en egenstännig Buurschop. Eerst in dat 19. Johrhunnert is de Oort Deel von de Gemeen Aßel worrn. In de Franzosentied von 1810 bet 1814 hett de Oort to de Mairie Aßel in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Kaspelsgericht Aßel in dat Grevengericht Bützfleet tohöört un denn von 1852 bet 1859 to dat Amt Wischhoben. 1859 is dat Deel von dat Amt Freeborg worrn un weer na 1885 denn in’n Kreis Keden. 1932 is dat Deel von’n Landkreis Stood worrn. De Oort is as
Weth betekent Weth, Oort in de Gemeen Drochters in’n Landkreis Stood, Neddersassen. Weth is de Familiennaam von Alexandra von der Weth (* 1968), düütsche Sopranistin, Carola von der Weth (* 1959), düütsche Schachspelerin, Georg A. Weth (1936–2015), düütschen Schriever un Publizist, Irmgard Weth (* 1943), düütsche Schrieversche, Philologin un Theologin, Njeri Weth (* 1974), düütsche Sängerin, Rüdiger von der Weth (* 1960), düütschen Psycholoog, Rudolf Weth (* 1937), düütschen Theoloog, Stephan Weth (* 1956), düütschen Rechtswetenschopper, Thomas Weth (* 1958), düütschen Mathematiker, Urs Weth (* 1956), Swiezer Künstler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Grundschool Öderquart weer en Grundschool in dat Dörp Öderquart in’n Landkreis Stood. Dreger weer de Samtgemeen Noordkeden. De School liggt an de Dörpstraat 73 (Landsstraat 113). Nadem se mit de Grundschool trech weren, güngen de Kinner na de Oberschool Noordkeden oder dat Vincent-Lübeck-Gymnasium in Stood. Se dröffen aver ok op dat Detlefsengymnasium in Glückstadt oder dat Gymnasium Warstood gahn. De Volksschool in Öderquart is 1879 boot worrn. 2012 is beslaten worrn, dat de School mit dat Enn von dat Schooljohr 2013/2014 dichtmaken mutt, von wegen, dat de Schölertallen jümmer mehr dalgahn sünd. Toletzt müssen de eerste un de twete jüstso as de drüdde un veerte Klass tohoop ünnerricht warrn un de Schoolmeesters kunnen de Betreuungstieden nich mehr vullkriegen. In dat Schooljohr 2008/2009 harr de School noch 57 Schölers, de von veer Schoolmeesters Ünnerricht kregen hebbt. 2010/2011 is de Schölertall op 47 dalgahn, in dat Johr 2011/2012 op 37 un 2013/2014 weren dat toletzt noch 29 Schölers un twee Schoolmeesters. De letzte Schooldag weer de 30. Juli 2014. Sietdem mööt de Schölers op de Grundschool Freeborg gahn oder op de Grundschool Balje oder Grundschool Wischhoben, wenn de Öllern dat wüllt. De Schölers, de 2013 in de eerste Klass inschoolt worrn
De Ostgoten (Ostrogoten) sünd tohopen mit de Westgoten een vun de beiden Gruppen, in de sik de oostgermaansche Stamm vun de Goten upsplieten dö. De Naam hett nix mit de Himmelsricht Oost to kriegen, man kümmt ut de gootsche Spraak: Ostrogothi bedütt soveel as Goten, de glinstern doot. Dat is een Ökelnaam, wo se sik mit dick doon wullen. In de hüdige Ukraine leben de Goten un boon dor een egen Kultur up. Man vun dor sünd se vun de Hunnen verdreben wurrn. Dor keemen se nah Lütt- Asien un wohnen later up den Balkan, nich wiet weg vun Konstantinopel. Vun 453 af an stören se de Sekerheit vun dat ooströömsche Riek. Kaiser Zeno hett dat denn aber henkregen un konn jem losweeren, as he jem den Updrag geev, nah Italien to trecken un de Macht vun Byzanz dor wedder uptorichten. Jem ehr König Theoderich de Grote kreeg dor de Truppen vun Odoaker ünner un bröch düssen König vun Italien 491 mit egen Hannen üm. Theoderich weer nu de Herr in Italien. Man ok, wenn he sik upföhren konn, as eenen unafhängigen König, weer he dat nich. He bleev Stellverträder vun den Kaiser in Oostrom för Italien. 497 wurr dat
Julius Heinrich Wilhelm Schoenian (* üm 1793 in Clausthal; † na 1864) weer en düütschen Verwaltungsbeamten. Schoenian is üm 1793 as Söhn von’n Hütteninspekter Schoenian in Clausthal boren. An’n 19. Oktober 1811 hett he sik an de Universität Göttingen för en Studium von de Juristeree inschreven. Sien Studium weer ünnerbraken von de Freeheitskriege, na de he sik an’n 26. Oktober 1814 en tweet Maal un an’n 9. Mai 1816 en drüdd Maal an de Universität inschreven hett. In Göttingen weer he Maat von dat Corps Hannovera. Na dat Studium güng he in’n hannöverschen Verwaltungsdeenst. He weer 1818 Amtsassesser in dat Amt Gifhorn un 1824 in dat Amt Mesborg. In de Tied 1826 bet 1831 rüm weer Schoenian as Amtsassesser Stüürrichter, Interimsadministrater von dat Amt Wischhoben un Interimsgreev von dat Grevengericht Bützfleet. In de Tied 1833 bet 1839 rüm weer he Amtsassesser in dat Amt Rodenborg. 1840 is Schoenian Amtmann in de Ämter Wittlage un Hunteborg worrn. 1864 is he in’n Charakter von en Oberamtmann in Rohstand gahn. 1863 is Schoenian Ridder von’n Guelphen-Orden worrn. Kösener Corpslisten 1960, 42, 138
Schottwarden (hoochdüütsch Schottwarden) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wreem mit bi. De Oort liggt in de Masch von Land Wusten direkt achter’n Diek von de Butenwerser/Noordsee. De Naveröörd sünd Hungerhörn un Hofe in’n Noorden, Eckeleh, Ilkenborg, Hülsen un Sievern in’n Noordoosten, Debst in’n Oosten, Langen un Dingen mit Barward in’n Süüdoosten un Imßen in’n Süden. An’n 27. September 1889 hett dat in’n Oort en Brand geven, bi den de Lübssche Hoff un de Harrsche Hoff afbrennt sünd. De Harrsche Hoff weer en olen Haubarg. Schottwarden liggt in’n Westen von Land Wusten un de See hett dor – anners as annerwegens, wo de See Sand un Slick aflagert hett – an de Küst freten. As na de Stormflood von 1962 de Dieken an de Noordsee all höger boot worrn sünd, is 1967 ok de Diek in Land Wusten nee maakt worrn. Von wegen dat de Hüüs von Schottwarden so dicht an’n olen Diek legen hebbt un dor nich noog Platz för den högeren un brederen ne’en Diek weer, müssen dree von de Hüüs afreten warrn. In de Franzosentied von 1810 bet 1814 hett de Oort to
Helpershusen is en oostliche Stadtdeel in de Universitätsstadt Chöttingen. Helpershusen liggt oosten de Chöttinger Binnenstadt in dat Daal vun de Lutter merrn in de Chöttinger Wald. Vun de Kark bit den Middelpunkt vun Chöttingen sünd dat 3,5 km Luftlinie. Dat Dörp liggt bi 240 m över de See in dat Middel. Wat den Verkehr angaht, so gifft dat blot een Straat weg vun Helpershusen bet to „Knochenmühle“ in den Nordwesten vun dat Dörp. Vun dort geiht de Herzberger Landstraße noh Chöttingen över den Hainbarg or de Bunnsstraat 27 noh Dustadt. De Busline 91/92 föhrt twüschen Helpershusen /Roaringen un Chöttingen. Bavento liggt Helpershusen twüschen twee Bargen, den Hainbarg un de Drakenbarg mit den Knüll Kartoffelstein. Bet in dat 14. Jh. schreev man vun Herborgehusen/Herbergehusen. Denn keem de Afkörten Herberhusen op, de sik dörsett harr. In Südneddersassen gifft dat bannig vele Dörper, de mit hausen ennt un dorbi noh en Persoon nöömt sünd. För dat Dörp is dat Heriburga. In dat Ostfäälsche hett düsse Oort Helpershusen heten. De eerste Urkunn mit den Naamen Helpershusen is vun dat Johr 1293, man dat Dörp is seker öller. In dat 19. Johrhundert wuss Helpershusen bannig; sien beboot Rebeet un Infrastruktur wieden sik nah den Tweten
Olenstöhlen (hoochdüütsch Altenstühlen) is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch al von öllers bi Hain mit bi. De Oort liggt op de Geest an’n Rand na dat Moor in’n Noorden. Dat Water ut dat Rebeed flütt af över’n Scheebeek na de Geest un över’n Hainer Beek na de Meh. In’n Noorden liggt dat Naturschuulrebeed Mietenmoor. De Naveröörd sünd Grotenhain in’n Noordoosten, Olenkamp un Lüttenhain in’n Oosten, Nee Eversdörp in’n Süüdoosten, op de Hööv in’n Süden, Drüddgeest, Stühbusch, Desebreck un Köhlen in’n Süüdwesten, Krönkenhütt un Haxhoorn in’n Westen un Langel un Wisswohl in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Lintig in’n Kanton Beers höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Ringst in’n Kanton Beverst. De Oort hett vör 1859 to de Vaagdie Lintig in dat Amt Beers tohöört un denn to dat Amt Leh. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort is weer fröher Deel von de Buurschop Hain un denn von de Gemeen
Olenkamp (hoochdüütsch Altenkamp) is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch al von öllers bi Hain mit bi. De Oort liggt op de Geest an’n Rand na dat Moor in’n Noorden. Dat Water ut dat Rebeed flütt af över’n Scheebeek na de Geest un över’n Hainer Beek na de Meh. In’n Noorden liggt dat Naturschuulrebeed Mietenmoor. De Naveröörd sünd Grotenhain in’n Noordoosten, Lüttenhain in’n Oosten, Nee Eversdörp in’n Süüdoosten, op de Hööv in’n Süden, Drüddgeest, Stühbusch, Desebreck un Köhlen in’n Süüdwesten, Olenstöhlen, Krönkenhütt un Haxhoorn in’n Westen un Langel un Wisswohl in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Lintig in’n Kanton Beers höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Ringst in’n Kanton Beverst. De Oort hett vör 1859 to de Vaagdie Lintig in dat Amt Beers tohöört un denn to dat Amt Leh. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort is weer fröher Deel von de Buurschop Hain un denn von de Gemeen Hain.
Altenkamp is de hoochdüütsche Naam von Olenkamp, Oort in de Gemeen Geestland in’n Landkreis Cuxhoben, Neddersassen, Good Ollenkamp, Good in Askendörp in de Gemeen Papenbörg in’n Landkreis Eemsland, Neddersassen. Altenkamp is de Familiennaam von Britta Altenkamp (* 1964), düütsche Politikerin, Norbert Altenkamp (* 1972), düütschen Politiker. Kiek ok bi: Altkamp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dingen (hoochdüütsch Dingen) is en Dörp in de Gemeen Geestland in’n Landkreis Cuxhoben, Neddersassen. De Oort höört von öllers bi dat Kaspel Imßen bi un is vondaag binnen de Gemeen Geestland Deel von de Oortschop Imßen. Bi Dingen höört ok de Hoff Barward mit to. De Oort liggt in de Masch in’n Süden von Land Wusten un is en beten mehr as een Kilometer von de Butenwerser/Noordsee af. Dat Water ut dat Rebeed flütt över Gravens na’n Wallsgroov hen af. De Naveröörd sünd Sievern in’n Noordoosten, Langen in’n Oosten, Speckenbüttel in’n Süüdoosten, Weddewarden in’n Süden, Weddewarderbüttel in’n Süüdwesten, Imßen in’n Westen un Schottwarden, Hülsen, Ilkenborg un Wreem in’n Noordwesten. Nadem de Oort Weddewarden 1927 an Bremerhoben fullen is, bestünn de polietsche Gemeen Imßen, de sik ut dat Kaspel Imßen billt harr, blots noch ut dat Dörp Dingen un de twee temlich lüttjen Öörd Imßen un Weddewarderbüttel. Dorüm is denn faken ok dat Dörp Dingen eenfach blots Imßen nöömt worrn. De Windmöhl an’n Süüdrand von dat Dörp keem in dat 17. Johrhunnert toeerst in de Oorkunnen vör un is na 1945 afreten worrn. In de Franzosentied von 1810 bet 1814 hett de Oort to de Mairie Wreem in’n Kanton Dourm höört.
De Grundschool Balje is en Grundschool in dat Dörp Balje in’n Landkreis Stood. Dreger is de Samtgemeen Noordkeden. De School liggt in de Bahnhoffstraat 26. Dor gaht de Schölers ut de ganze Gemeen Balje hen. De Öllern ut de Gemeen Öderquart hebbt, nadem de Grundschool Öderquart 2014 dichtmaakt hett, de Wahl, wat se ehr Kinner op de Grundschool Freeborg oder na Balje schickt. Nadem se mit de Grundschool trech sünd, gaht de Kinner na de Oberschool Noordkeden oder dat Vincent-Lübeck-Gymnasium in Stood. Se dröfft aver ok op dat Detlefsengymnasium in Glückstadt oder dat Gymnasium Warstood gahn. De School is 1967 nee boot worrn. Vörher hett dat lüttjere Volksscholen in Balje (an’n Baljer Karkplatz), Hörn un Süderdiek geven, de 1967 all dree dichtmaakt un in de ne’e School tohoopleggt worrn sünd. En Sporthall hett de School in de Johren 1980 kregen. Mit dat Schooljohr 2002/2003 is de School verlässliche Grundschool worrn. De Schoolvereen von de School hett sik in’n Januar 2006 grünnt. De School harr in dat Schooljohr 2008/2009 dree Schoolmeesters, twee Referendare un 50 Schölers, 2009/2010 42 Schölers un 2012/2013 44 Schölers. 1967–2002: Bärbel Gottschalk 2002–2015: Gunda Remien August 2015-: Susanne zum Felde Websteed von de School (hoochdüütsch) Koordinaten:53° 50′
Johann Peter Christoph Friedrich Biedenweg (* 29. Juli 1783 in Elm; † üm 1856 in Hu’e) weer en düütschen Jurist. Biedenweg is 1783 as Söhn von Amalia Dorothea Maria, borene Kort (11. April 1760–29. Januar 1823), un den Pastoor Carl Georg Hieronymus Biedenweg (6. November 1749–26. Mai 1826) in Elm boren un hett Ünnerricht bi sien Vader kregen. Carl August Bernhard Biedenweg weer sien Broder. 1802 keem he an de Doomschool in Bremen. Von 1804 bet 1807 hett he an de Universität Göttingen Juristeree studeert un dor an’n 28. August 1807 sien Dr. jur. maakt. In’n Harvst 1807 is Biedenweg von de Regerung in Stood as Avkaat bi dat Kollegium in Stood un bi dat Amt Heien tolaten worrn. As de Region 1810 in de Franzosentied Deel von dat Königriek Westfalen worrn is, hett em de König in’n Harvst as Tribunalsavkaat un Prokurater von dat Zivilgericht na Bremervöör versett. Nadem de Region 1811 denn Deel von dat Kaiserriek Frankriek worrn is, weer he Avoué, Avkaat un Viez-Richter in Bremerleh un is veer Weken later Distrikts-Notar in Bremen worrn. Nadem de Franzosen 1813/1814 verdreven worrn sünd, is he Bremer Börger worrn un weer dor Avkaat un Notar. An’n 7. April 1815
Christian Friedrich Rudorff (* 1. April 1765 in Zeven; † 21. Juli 1824 in Winsen) weer en hannöverschen Verwaltungsbeamten. Rudorff is 1765 as Söhn von Melusine Wilhelmine, borene de Launay (1738–6. Juni 1802; Dochter von Georg de Launay), un den Amtsschriever Friedrich Ludwig Rudorff (8. März 1726–7. März 1795) in Zeven boren. He hett 1783 en Studium von de Juristeree an de Universität Göttingen anfungen. Na dat Studium is he in’n hannöverschen Verwaltungsdeenst gahn un 1788 Auditer bi dat Amt Blomendal worrn. 1791 hett he as Amtsschriever bi dat Amt Harpstäe anfungen, 1792 bi dat Amt Himmelpoorten, 1794 bi dat Amt Hitzacker un 1797 bi dat Amt Wölpe. Von 1800 bet 1802 weer he Amtsschriever bi dat Amt Neehuus un denn von 1802 bet 1817 Amtsschriever bi dat Amt Heien. 1817 is he Amtmann in dat Amt Winsen worrn un dat bet to sien Dood 1824 bleven. Rudorff hett an’n 8. Januar 1807 in Heien Helena Juliana Friederica Tiensch (* 16. September 1787; Dochter von Christoph Albrecht Tiensch) freet. De beiden harrn de Döchter Sophie Johannette Therese Rudorff (27. September 1810–27. März 1868; hett Carl August Bernhard Biedenweg freet) un Caroline Sophie Mathilde (hett Carl Ludwig Georg Hüpeden freet). Hans-Cord
Carl August Bernhard Biedenweg (* 9. Juni 1793 in Elm; † 16. Juni 1853 in Neehuus) weer en düütschen Verwaltungsbeamten. Biedenweg is 1793 as Söhn von Amalia Dorothea Maria, borene Kort (11. April 1760–29. Januar 1823), un den Pastoor Carl Georg Hieronymus Biedenweg (6. November 1749–26. Mai 1826) in Elm boren. Johann Peter Christoph Friedrich Biedenweg weer sien Broder. Biedenweg hett Juristeree studeert un is na dat Studium in’n hannöverschen Verwaltungsdeenst gahn. 1819 weer he Auditer bi dat Amt Lüchow un 1826 Amtsassesser bi dat Amt Stood (un dor ok Elv-Tollgerichts-Assesser). In de Tied 1826/1827 weer Biedenweg as Amtsassesser Interimsadminstrater von dat Gericht Leh un is denn Amtsassesser bi dat Amt Esens ween. In de Tied 1832 bet 1846 is he as Amtsassesser bi dat Amt Neehuus an de Oost nawiest. 1848 is he denn al Amtmann von dat Amt Neehuus an de Elv un blifft dat bet to sien Dood 1853. He hett an’n 12. September 1828 in Heien Sophie Johannette Therese Rudorff (27. September 1810–27. März 1868; Dochter von Christian Friedrich Rudorff) freet. De beiden harrn den Söhn Johann Gottfried Otto (27. November 1832–10. Januar 1904). Hans-Cord Sarnighausen: Hannoversche Amtsjuristen von 1715 bis 1866 in Neuhaus an der
Rudorff is de Familiennaam von Adolf August Friedrich Rudorff (1803–1873), düütschen Jurist un Historiker, Carl Friedrich Ernst Rudorff (1749–1796), düütschen Kumponist un Organist, Christian Friedrich Rudorff (1765–1824), düütschen Verwaltungsbeamten, Ernst Rudorff (1840–1916), düütschen Musiker, Kunstpädagoog un Naturschützer, Franz Friedrich von Rudorff (1825–1898), düütschen Offzeer, Friedrich Ludwig Rudorff (1726–1795), düütschen Verwaltungsbeamten, Johann Christoph Rudorff (1728–1795), düütschen Verwaltungsbeamten, Otto Rudorff (1845–1922), düütschen Rechtswetenschopper un Richter, Wilhelm Heinrich von Rudorff (1741–1832), düütschen Offzeer. Kiek ok bi: Rudorf, Rüdorff, Rudorffer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neubourg betekent Le Neubourg, Gemeen in dat Département Eure, Frankriek, Villez-sur-le-Neubourg, Gemeen in dat Département Eure, Frankriek, Épreville-près-le-Neubourg, Gemeen in dat Département Eure, Frankriek, Neubourg, Oort in de Gemeen Dauendorf in dat Département Bas-Rhin, Frankriek. Neubourg is de Familiennaam von August Neubourg (1803–1885), düütschen Verwaltungsbeamten, Karl Ludwig Neubourg (1808–1895), düütschen Politiker, Ludwig Neubourg (1903–1964), düütschen Polizeibeamten un Narichtendeenstler. Kiek ok bi: Neuburg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Reinbold is de Familiennaam von Adelheid Reinbold (1800–1839), düütsche Schrieversche, Eduard August Reinbold (1779–1849), düütschen Verwaltungsbeamten, Georg Reinbold (1885–1946), düütschen Politiker, Gottlieb Reinbold (1892–1985), düütschen Politiker, Johann Heinrich Reinbold (?–1699), düütschen Vermögensverwalter, Johann Heinrich Reinbold, düütschen Verwaltungsbeamten, Johann Heinrich Reinbold (1714–1778), düütschen Beamten un Militär-Oberkommissar, Marco Sven Reinbold (* 1985), düütschen Schauspeler un Synchroonspreker. Kiek ok bi: Reinbolt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Amt Neehuus weer en Verwaltungsrebeed in dat Hartogdom Sassen-Loonborg, in dat Königriek Hannover un in de prüüßsche Provinz Hannover binnen de Landdrostie Lümborg mit Seet in Neehuus. Dor hett groff dat Rebeed von de hüdige Gemeen Amt Neehuus tohöört. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. Na’n Dood von Hartog Julius Franz von Sassen-Loonborg schullen siene Döchter dat Hartogdom arven, aver de Kaiser hett dat Rebeed intagen un an de Hartöög von dat Förstendom Lümborg vergeven. Dor över hett dat Stried mit den Graaf von Holsteen (de in Personalunion König von Däänmark weer) geven. Eerst mit’n Hambörger Vergliek von 1693 hett Holsteen bigeven un Sassen-Loonborg hett mit dat Amt Neehuus to Lümborg höört. 1811 hett Frankriek ünner Napoleon dat Amt innahmen. In disse Franzosentied hett dat to dat Departement von de Elvmünnen un direkt to dat Kaiserriek Frankriek höört. Neehuus weer in disse Tied de Seet von den Kanton Neehuus. 1813 müssen de Franzosen dat Amt denn opgeven un de ole Stand is wedderkamen. Na’n Wiener Kungress 1815 is ut dat Kurförstendom Bruunswiek-Lümborg dat Königriek Hannover worrn.